CELEX: 62017TN0559
Language: da
Date: 2017-08-09 00:00:00
Title: Sag T-559/17: Sag anlagt den 9. august 2017 — Abdulkarim mod Rådet

16.10.2017   
            
            
               DA
            
            
               Den Europæiske Unions Tidende
            
            
               C 347/43
            
         Sag anlagt den 9. august 2017 — Abdulkarim mod Rådet
   (Sag T-559/17)
   (2017/C 347/57)
   Processprog: fransk
   
      Parter
   
   
      Sagsøger: Mouhamad Wael Abdulkarim (Dubai, De Forende Arabiske Emirater) (ved advokaterne J.-P. Buyle og L. Cloquet)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Rådets afgørelse (FUSP) 2017/917 af 29. maj 2017 om ændring af afgørelse 2013/255/FUSP om restriktive foranstaltninger over for Syrien, annulleres, for så vidt som den vedrører sagsøgeren.
            
         
               —
            
            
               Rådets gennemførelsesforordning (EU) 2017/907 af 29. maj 2017 om gennemførelse af forordning (EU) nr. 36/2012 om restriktive foranstaltninger på baggrund af situationen i Syrien, annulleres, for så vidt som den vedrører sagsøgeren.
            
         
               —
            
            
               Rådet tilpligtes at betale alle sagsomkostninger, herunder også de omkostninger, der er afholdt af sagsøgeren.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fem anbringender.
   
               1.
            
            
               Første anbringende om et åbenbart urigtigt skøn ved den vurdering af de faktiske omstændigheder, som sagsøgte har foretaget, idet Rådet er af den opfattelse, at sagsøgeren har medvirket til at støtte det syriske regime. De følgende argumenter fremføres således imod det, som er blevet lagt til grund i de anfægtede retsakter:
               
                           —
                        
                        
                           Mouhamad Wael Abdulkarim kan ikke kvalificeres som »fremtrædende forretningsmand«.
                        
                     
                           —
                        
                        
                           Han har ikke tilknytning til regimet, udøver ingen indflydelse på dette og udgør ikke en reel risiko for omgåelse af de restriktive foranstaltninger, der er truffet på baggrund af situationen i Syrien.
                        
                     
                           —
                        
                        
                           Sidstnævntes tidligere involvering i Alkarim For Trade and Industry L.L.C. eller i andre selskaber, som driver virksomhed inden for sektoren for olie, industriolie, smøremidler og fedt i Mellemøsten, kan heller ikke medføre, at han kvalificeres som »fremtrædende forretningsmand«.
                        
                     
                           —
                        
                        
                           Han er ikke bosiddende i og udøver følgelig ikke virksomhed i Syrien.
                        
                     
         
               2.
            
            
               Andet anbringende om tilsidesættelse af det generelle proportionalitetsprincip, idet de foranstaltninger, der er truffet ved de anfægtede retsakter, har sådanne virkninger, at de sidstnævnte i sig selv må anses for at være uforholdsmæssige.
            
         
               3.
            
            
               Tredje anbringende om en uforholdsmæssig tilsidesættelse af ejendomsretten og af retten til at udøve en erhvervsmæssig aktivitet, idet de anfægtede foranstaltninger har til følge, at sagsøgeren forhindres i frit at benytte sin ejendom og økonomiske frihed.
            
         
               4.
            
            
               Fjerde anbringende om magtfordrejning, idet de anfægtede retsakter er truffet med henblik på at forfølge andre hensyn end de angivne, nemlig at udelukke sagsøgeren fra markedet for at tilgodese andre interessenter på markedet, og de er således behæftet med magtfordrejning.
            
         
               5.
            
            
               Femte anbringende om tilsidesættelse af begrundelsespligten i henhold til artikel 296, stk. 2, TEUF, idet de anfægtede retsakters begrundelse i realiteten er rent formel og formentlig ikke har været genstand for overvejelse fra sagsøgtes side.